РЕПУБЛИКА СРБИЈА

ОПШТИНА ЋУПРИЈА

ОПШТИНСКА УПРАВА

13. ОКТОБАР БР. 7

Број: 404-4-1/2020-04

Дана: 07.02.2020. године

На основу члана 60. став 1. тачка 2) Закона о јавним набавкама („Сл. гласник РС”, бр. 124/12, 14/15 и 68/15 у даљем тексту: Закон), Општинска управа општине Ћуприја, објављује:

**I. ПОЗИВ ЗА ПОДНОШЕЊЕ ПОНУДА**

У поступку јавне набавке мале вредности добра – набавка горива: Партија 1 Гориво БМБ 95 октана и Партија 2 Течан нафтни гас бр. 404-4-1/2020-04, наручилац Општинска управа општине Ћуприја, ул. 13. октобар бр. 7, ПИБ:101375417,позива све заинтересоване понуђаче да поднесу своју писмену понуду у складу са конкурсном документацијом.

Понуда мора бити у целости припремљена у складу са конкурсном документацијом и мора да испуњава све услове у поступку јавне набавке по ЗЈН.

**1.** **ОПШТИ ПОДАЦИ О НАРУЧИОЦУ**

|  |  |
| --- | --- |
| Пун назив наручиоца | Општинска управа општине Ћуприја |
| Адреса наручиоца | Ул. 13. октобар бр. 7 |
| Матичан број | 07183968 |
| Порески идентификациони број (ПИБ) | 101375417 |
| Шифра делатности | 8411 |
| Број текућег рачуна | 840-110640-45 |
| Телефон | 035/8150-901 |
| Факс | 035/8476-530 |
| Е-mail | nabavke@cuprija.rs  |

* 1. ОБЕЗБЕЂЕЊЕ СРЕДСТАВА ЗА ЈАВНУ НАБАВКУ

Извор финасирања јавне набавке је Одлука о буџету општине Ћуприја за 2020. годину („Сл. гласник општине Ћуприја“, бр. 45/19) и Финансијски план за 2020. годину за Општинску управу општине Ћуприја, бр. 402-5/2020-01-2 од 03.02.2020. године, позиција 133, конто 426400, функција 130.

Плаћање доспелих обавеза насталих у 2020. години вршиће се до висине одобрених апропријација (средстава на позицији у Финансијском плану) за ту намену, у складу са законом који уређује буџет за 2020. годину.

За део реализације уговора који се односи на 2021. годину, реализација уговора ће зависити од одобрених средстава предвиђених законом којим се уређује буџет за 2020. годину (Финансијски план за 2021. годину).

У супротном, уговор престаје да важи без накнаде штете због немогућности преузимања и плаћања обавеза од стране наручиоца.

Укупна процењена вредност јавне набавке је 1.500.000,00 динара без ПДВ-а.

Процењена вредност за Партију 1 Набавка горива БМБ 95 октана износи 1.333.333,00 динара без ПДВ-а.

Процењена вредност за Партију 2 Набавка течног нафтног гаса износи 166.667,00 динара без ПДВ-а.

Период реализације уговора је годину дана (365 календарских дана) од дана закључења уговора.

* 1. **ПРЕДМЕТ ЈАВНЕ НАБАВКЕ**

Предмет јавне набавке је набавка горива: Партија 1 Гориво БМБ 95 октана и Партија 2 Течан нафтни гас.

Шифра из ОРН: 09132100 – безоловни бензин и 09133000 – течни нафтни гас.

* 1. **ВРСТА ПОСТУПКА ЈАВНЕ НАБАВКЕ:**

Предметна јавна набавка се спроводи у поступку јавне набавке мале вредности, у складу са Законом о јавним набавкама („Сл. гласник РС“, бр. 124/12, 14/15 и 68/15) и Правилником о обавезним елементима конкурсне документације у поступцима јавних набавки и начину доказивања испуњености услова („Сл. гласник РС”, бр. 86/15), а по Одлуци о покретању поступка бр. **404-4-1/2020-04-1** **од 07.02.2020. године**.

* 1. **КРИТЕРИЈУМ ЗА ДОДЕЛУ УГОВОРА**
1. **Критеријум за доделу уговора:**

Избор најповољније понуде наручилац ће извршити применом критеријума ,,најнижа понуђена цена“.

1. **Елементи критеријума, односно начин на основу којих ће наручилац извршити доделу уговора у ситуацији када постоје две или више понуда са једнаким бројем пондера или истом понуђеном ценом**

Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи рок важења понуде.

Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену исти гарантни рок и исти рок испоруке. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

* 1. **РОК И НАЧИН ПОДНОШЕЊА ПОНУДА**

Рок за подношење понуда је **18.02.2020. године** до **12** часова, и благовременим ће се сматрати све понуде које стигну на **писарници** наручиоца најкасније последњег дана наведеног рока, **до 12 часова**.

Наручилац ће, по пријему понуде, назначити датум и сат њеног пријема.

Понуду коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом. Наручилац ће након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуда понуђач може изменити, допунити или опозвати своју понуду на начин који је одређен за подношење понуда. Понуђач је дужан да јасно назначи који део понуде мења, односно која документа накнадно доставља.

По истеку рока за подношење понуда понуђач не може да повуче нити да мења своју понуду, а уколико то учини или не потпише уговор о јавној набавци када његова понуда буде изабрана као најповољнија, наручилац ће закључење уговора понудити првом следећем понуђачу чија је понуда била најповољнија.

Понуду доставити на адресу: **Општинска управа општине Ћуприја, 13. октобар бр. 7**са назнаком: **,,Понуда за јавну набавку** **добра: Партија 1 Набавка горива БМБ 95 октана ЈН бр. 404-4-1/2019-04 – НЕ ОТВАРАТИ”**. Понуда се сматра благовременом уколико је примљена од стране наручиоца **до 18.02.2020. године** до **12 часова**.

Понуду доставити на адресу: **Општинска управа општине Ћуприја, 13. октобар бр. 7**са назнаком: **,,Понуда за јавну набавку** **добра: Партија 2 Набавка течног нафтног гаса ЈН бр. 404-4-1/2019-04 – НЕ ОТВАРАТИ”**. Понуда се сматра благовременом уколико је примљена од стране наручиоца **до 18.02.2020. године** до **12 часова**.

Понуђач који подноси понуду **за партију 1 и за партију 2 у обавези је да у посебним ковертама упакује документацију за сваку партију одвојено**, са назнаком партије за коју подноси понуду.

Понуђач подноси понуду у затвореној коверти овереној печатом и на полеђини коверте наводи: назив и адресу понуђача, телефон, факс, и Е-mail понуђача и име и презиме за контакт именовано од стране понуђача.

* 1. **ВРЕМЕ И МЕСТО ОТВАРАЊА ПОНУДА**

Отварање понуда је јавно. Понуде ће се отварати одмах, по истеку рока за подношење понуда, односно **18.02.2020. године у 12 часова и 15 минута**.

Отварање понуда ће се обавити у сали за састанке општине Ћуприја.

Отварању понуда могу присуствовати сва заинтересована лица.

Пре почетка јавног отварања понуда, представници понуђача који ће присуствовати поступку отварања понуда, уколико нису власници или директори понуђача, дужни су да наручиоци предају Овлашћење представника понуђача на основу којег ће доказати овлашћење за учешће у поступку јавне набавке понуда. Представници понуђача који не буду поднели писмено Овлашћење представника понуђача могу само присуствовати поступку отварања понуде али не могу износити примедбе.

* 1. **РОК У КОМЕ ЋЕ НАРУЧИЛАЦ ДОНЕТИ ОДЛУКУ О ДОДЕЛИ УГОВОРА**

Одлука о додели уговора биће донета у року од **10 дана** од дана јавног отварања понуда. Наведену одлуку наручилац ће објавити на Порталу јавних набвки и на својој интернет страници у року од три дана од дана њеног доношења.

* 1. **НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ**

Конкурсна документација је доступна на Порталу јавних набавки и на интернет адреси: **www.cuprija.rs**.

* 1. **УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ**

Право учешћа имају сва физичка и правна лица која испуњавају услове из члана 75.и 76. Закона о јавним набавкама.

Услови које сваки понуђач треба да испуни као и начин на који се доказује испуњеност услова су ближе одређени конкурсном документацијом.

* 1. **ЛИЦЕ ЗА КОНТАКТ**

Милан Антић, дипл. правник и Саша Ђорђевић у вези спецификације добара, инф. тел. 035/8150-901